Mnēme (pavadonis)
Mnēme, arī Jupiters XL ir Jupitera pavadonis. To 2003. gadā atklāja Havaju universitātes zinātnieku komandas, kuras vadīja Skots Šepards (Scott S. Sheppard) un B. Gledmens (B. Gladman). Pavadoņa pagaidu apzīmējums bija S/2003 J21. 2005. gada 30. martā Starptautiskā Astronomijas savienība pavadonim piešķīra vārdu Mnēme. Mnēme ir tēls grieķu mitoloģijā, viena no mūzām. Mnēme ir neliels pavadonis. Tā diametrs ir tikai apmēram 2 km. Pavadonis ir piederīgs Anankes grupai.